《送贺秘监归会稽诗》
唐代·杜昆吾

辰象降星精，登朝隐吏并。求珠谢轩冕，放舄指蓬瀛。

掷地文章逸，匡储羽翼成。江边丹障起，云外绿舆迎。

落落神仙意，悽悽离别情。圣恩殊未已，何独厌承明？

作者简介：唐京兆杜陵人，字景山。能诗。玄宗开元中，官卫州司马。天宝中，李林甫掎摭阴事以陷皇太子，昆吾以从兄有邻女为太子良娣，亦遭倾陷。六载，自中部郡太守贬为郡司马。